Diari Oficial de la Generalitat Valenciana


Sumari del DOGV 8765, del 18-03-2020 (2020/2586)

RESOLUCIÓ de 3 de març de 2020 de la Direcció General d'Emergència Habitacional, Funció Social de l'Habitatge i Observatori de l'Hàbitat i Segregació Urbana per la qual s'atorguen mitjançant concessió directa les ajudes previstes en el Decret 201/2019, de 4 d'octubre, del Consell d'aprovació de les bases reguladores i del procediment de concessió directa d'ajudes urgents a les persones i unitats de convivència residents en els municipis afectats pels danys produïts pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8765

Data del DOGV
:   18-03-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2586


Data del document
:   03-03-2020

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 3 de març de 2020 de la Direcció General d'Emergència Habitacional, Funció Social de l'Habitatge i Observatori de l'Hàbitat i Segregació Urbana per la qual s'atorguen mitjançant concessió directa les ajudes previstes en el Decret 201/2019, de 4 d'octubre, del Consell d'aprovació de les bases reguladores i del procediment de concessió directa d'ajudes urgents a les persones i unitats de convivència residents en els municipis afectats pels danys produïts pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019. [2020/2586]  
Vistes les sol·licituds d'ajudes presentades i que consten en la Direcció General d'Emergència Habitacional, Funció Social de l'Habitatge, i Observatori de l'Hàbitat i Segregació Urbana, i tenint en compte els següents,  
   
Antecedents de fet  
  
1. Mitjançant Decret 201/2019, de 4 d'octubre, del Consell, es van aprovar les bases reguladores i el procediment de concessió directa d'ajudes urgents a les persones i unitats de convivència residents en els municipis afectats pels danys produïts pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019 la publicació del qual va tindre lloc en el Diari Oficial de la Generalitat Valenciana en data 9 d'octubre de 2019 (DOGV núm. 8653).  
2. D'acord amb el que s'estableix en l'article 6 de l'esmentat Decret 201/2019, de 4 d'octubre, el termini per a presentar sol·licituds es va establir en 15 dies a partir de l'endemà de la seua publicació en el Diari Oficial de la Generalitat Valenciana, és a dir, fins al dia 30 d'octubre, inclusivament.  
3. L'article 5 del Decret 201/2019, de 4 d'octubre, del Consell, estableix l'import global màxim de les ajudes a concedir derivades d'aquest decret per import de 500.000 euros amb fons propis de la Generalitat, assigna 250.000 euros per a l'anualitat 2019 i 250.000 euros per a l'anualitat de 2020, i així mateix regula que aquestes ajudes s'imputaran a la línia pressupostària que s'habilite mitjançant expedient de modificació pressupostària.  
4. Segons es fa constar en l'informe subscrit per l'oficina tramitadora de la postemergència habilitada per la Generalitat, a l'empara del que s'estableix en el Decret 201/2019, de 4 d'octubre, s'han presentat 132 sol·licituds d'ajudes per al lloguer d'habitatge per aquelles persones o unitats de convivència l'habitatge habitual i permanent de les quals, localitzat en alguna de les zones dels municipis que figuren en l'annex I del decret esmentat, ha sigut destruït totalment pel temporal, ha patit danys que afecten l'estructura de manera que no es garantisca la seguretat dels habitants de l'habitatge, o ha patit danys que impedisquen el normal desenvolupament de les activitats domèstiques ordinàries amb unes mínimes condicions d'habitabilitat. En aquest sentit, s'han emés els informes tècnics favorables que verifiquen l'estat dels habitatges dels peticionaris i la concurrència de la resta de requisits exigits en l'article esmentat per a sol·licitar les ajudes de lloguer regulades en el decret, i es proposa la concessió de la subvenció a les persones o unitats de convivència que se citen.  
5. Existeixen 8 sol·licituds d'ajudes respecte de les quals, revisada la documentació presentada i considerant el límit de crèdit existent, compleixen els requisits establits en el decret i es troben en disposició de ser ateses, tal com estableixen les bases reguladores.  
  
Fonaments de dret  
  
1. De conformitat amb l'article 8 del Decret 201/2019, de 4 d'octubre, del Consell, és competent per a resoldre sobre la concessió de les ajudes la persona titular de la Direcció General d'Emergència Habitacional, Funció Social de l'Habitatge, i Observatori de l'Hàbitat i Segregació Urbana, i sobre la base de l'Acord del Consell de 20 de setembre de 2019 d'inici d'actuacions per a pal·liar els danys produïts pel temporal, la Llei 38/2003, de 17 de novembre, general de subvencions i la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions.  
2. El Decret 201/2019, de 4 d'octubre, del Consell té per objecte aprovar les bases reguladores i establir el procediment per a la concessió directa d'ajudes per a lloguer d'habitatge a persones i unitats de convivència l'habitatge habitual i permanent de les quals localitzat en alguna de les zones dels municipis que figuren en l'annex I, haja sigut destruït totalment, haja patit danys que afecten l'estructura de manera que no es garantisca la seguretat dels habitants de l'habitatge, o haja patit danys que impedisquen el normal desenvolupament de les activitats domèstiques ordinàries amb unes mínimes condicions d'habitabilitat com a conseqüència del temporal de pluja, fenòmens costaners i vent produït per la DANA esdevinguda al Mediterrani entre l'11 i el 14 de setembre de 2019.   
En aquest sentit, per habitatge habitual s'entendrà exclusivament el que constitueix el domicili de residència efectiva, continuada i permanent de la unitat familiar o de convivència.  
  
3. D'acord amb l'article 3 del decret esmentat, les persones o unitats de convivència beneficiàries d'aquestes ajudes són les persones físiques que tinguen la seua residència habitual i permanent en un habitatge situat en algun dels municipis que figuren en l'annex I, i que s'haja vist afectada pel temporal com a conseqüència directa de la DANA esdevinguda el setembre de 2019, circumstància que obligue la persona o unitat de convivència a l'arrendament d'un habitatge per a destinar-lo a la seua residència habitual.  
4. Segons disposa l'article 4, es concedirà una ajuda per habitatge afectat fins a un màxim conforme a la quantitat indicada en l'annex III, que podrà cobrir fins al 100% de la renda de lloguer, per un període inicial de sis mesos que podrà ser prorrogat per dos períodes de tres mesos consecutius. Finalitzat el termini per al qual s'ha concedit l'ajuda inicial de sis mesos o qualsevol de les pròrrogues, article 11, en el mes següent es procedirà a la justificació de la destinació d'aquesta mitjançant aportació de la documentació que acredite el pagament del lloguer.  
  
5. Finalment, s'ha comprovat el compliment de les obligacions fiscals, tributàries i amb la Seguretat Social de les persones o unitats per a les quals es proposa la concessió de les ajudes sol·licitades amb resultat positiu.  
Per tot el que s'ha exposat, vist l'informe elaborat per l'oficina tramitadora de la postemergència en relació amb les ajudes urgents al lloguer d'habitatge, segons l'apartat 3 de l'article 7 del Decret 201/2019, pel qual es detallen les persones proposades per a ser beneficiàries de la subvenció, i les actuacions i verificacions realitzades a aquest efecte, i vista la proposta de la Subdirecció General de Règim Jurídic i Polítiques Socials d'Habitatge, adopta la següent:   
  
Resolució  
  
Primer  
Concedir l'ajuda per a atendre les despeses de lloguer d'habitatge equivalent a sis mensualitats per l'import màxim assenyalat en l'annex III del Decret 201/2019, de 4 d'octubre, del Consell o, si escau, per l'import de la renda del lloguer satisfet per les persones beneficiàries, per al supòsit de disposar de contracte d'arrendament en el moment de formular la sol·licitud, a les persones o unitats de convivència que figuren en l'annex I d'aquesta resolució. L'import de la present resolució de concessió ascendeix a vint-i-un mil noranta euros (21.090 €) que s'imputarà a l'aplicació 26.16.01.211.79, línia S1727 del capítol 4, de l'estat de despeses del pressupost de la Generalitat per a 2020, la dotació del qual resulta ser per un import total de 250.000 euros.  
  
Segon  
Reconéixer l'obligació i proposar el pagament de l'import de l'ajuda concedida a cada persona o unitat de convivència beneficiària segons l'annex I de la present resolució.  
  
Tercer  
Finalitzat el termini per al qual s'ha concedit l'ajuda inicial de sis mesos, en el mes següent es procedirà a la justificació de la destinació d'aquesta mitjançant l'aportació dels rebuts justificatius que acrediten el pagament del lloguer, així com una còpia del contracte d'arrendament subscrit dirigit a la Direcció General d'Emergència Habitacional, Funció Social de l'Habitatge i Observatori de l'Hàbitat i la Segregació Urbana. Per a això, podrà presentar la documentació en les oficines de coordinació de la postemergència habilitades per la Generalitat i altres oficines habilitades a aquest efecte als ajuntaments de les localitats on se situen els habitatges.   
  
Quart  
En l'últim mes del període inicial pel qual se subvenciona la renda de lloguer, la persona beneficiària podrà presentar sol·licitud de pròrroga per tres mesos, de l'ajuda al lloguer acompanyada de declaració responsable per la qual es justifique que es mantenen les circumstàncies que van donar lloc a la concessió de l'ajuda. Aquesta sol·licitud es dirigirà a la Direcció General d'Emergència Habitacional, Funció Social de l'Habitatge i Observatori de l'Hàbitat i la Segregació Urbana de la Conselleria d'Habitatge i Arquitectura Bioclimàtica.  
  
Cinqué  
En el suposat cas que la subvenció rebuda supere la renda real meritada de lloguer, es procedirà al reintegrament de les quantitats abonades en concepte d'ajuda sobre el cost de la renda de lloguer efectivament pagat, una vegada presentada la documentació justificativa que acredita el pagament de la renda, o bé s'ajustarà el càlcul de la subvenció corresponent a abonar sobre l'import d'ajuda a concedir en el cas de sol·licitud de pròrroga de l'ajuda.  
  
Sisé  
Les persones beneficiàries d'aquesta subvenció quedaran obligades a sotmetre's a la normativa sobre supervisió, seguiment i control de subvencions, així com a facilitar tota la informació requerida per l'òrgan gestor de la subvenció. Igualment quedaran, en tot cas, subjectes a les obligacions i control imposats per l'article 14 i concordants de la Llei 38/2003, de 17 de novembre i de la Llei 1/2015, de 6 de febrer.  
La Conselleria d'Habitatge i Arquitectura Bioclimàtica podrà realitza  
r totes les inspeccions tècniques i administratives que es consideren necessàries a fi de confirmar la correcta execució d'aquesta ajuda.  
  
Contra aquesta resolució, que posa fi a la via administrativa, es podrà interposar recurs potestatiu de reposició davant el secretari autonòmic d'Habitatge i Funció Social, d'acord amb l'apartat primer de la resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació en el Diari Oficial de la Generalitat Valenciana, de conformitat amb el que s'estableix en els articles 10, 46 i concordants de la Llei 29/1998, de 13 de juliol, reguladora de la jurisdicció contenciosa administrativa i sense perjudici que s'utilitze qualsevol altra via que es considere oportuna.  
  
València, 3 de març de 2020.- El director general d'Emergència Habitacional, Funció Social de l'Habitatge, i Observatori de l'Hàbitat i Segregació Urbana: David Vegara Rodríguez.  
  
  
  
  
  
  
  
ANNEX I  
  
Relació de persones beneficiàries de les ajudes urgents establides en el Decret 201/2019, de 4 d'octubre, del Consell.  
  
  
Núm. Expedient/  
Núm. Expediente DNI/NIE Cognoms i Nom Persona Beneficiària/Apellidos i Nombre Persona Beneficiaria Localitat /Localidad Província/  
Provincia Import Ajuda ?/ Importe Ayuda -  
HBDANA/2019/16 \*\*\* 1722 \*\*\* Toubal, Riad Orihuela Alacant/  
Alacant 2.880,00  
HBDANA/2019/69 \*\*\* 6717 \*\*\* Midoune, Mounim Almoradí Alacant/  
Alacant 2.880,00  
HBDANA/2019/73 \*\*\* 6222 \*\*\* Marco López, Rosario Benejúzar Alacant/  
Alacant 2.520,00  
HBDANA/2019/74 \*\*\* 4948 \*\*\* Escudero Díaz, Rosa Benejúzar Alacant/  
Alacant 2.520,00  
HBDANA/2019/87 \*\*\* 9545 \*\*\* Silves Gerba, José Luís Callosa de Segura Alacant/  
Alacant 2.520,00  
HBDANA/2019/125 \*\*\* 0053 \*\*\* Palate Chaglla, Gloria Gladys Dolores Alacant/Alacant 2.520,00  
  
  
  
Expedients que han aportat juntament amb la sol·licitud còpia del contracte de lloguer d'habitatge.   
  
Núm. Expedient/  
Núm. Expediente DNI/NIE Cognoms i Nom Persona Beneficiària/Apellidos y Nombre Persona Beneficiaria Localitat/  
Localidad Província/  
Provincia Import Ajuda ?/ Importe Ayuda -  
HBDANA/2019/3 \*\*\*1342\*\*\* Aranda Úbeda, Justa María Ontinyent València/  
València 2.850,00  
HBDANA/2019/107 \*\*\*5164\*\*\* Ramírez Sáez, Antonio Almoradí Alacant/  
Alacant 2.400,00